### Beslutning

Godkendt.

### Sagsfremstilling

## Resume og sagens baggrund

"Pesticidhandleplan for kommunalt ejede arealer" fra april 2020 angiver, at der skal evalueres på indsatserne i handleplanen. Handleplanen rummer en række indsatsområder med det fælles mål at reducere pesticidforbruget på kommunalt ejede arealer. Forbruget af pesticider er reduceret væsentligt og er gået fra et forbrug på 67 liter i 2019 til et forbrug på 0,3 liter i 2022.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Sandra Bruun udspringer af en aftale mellem stat og kommuner om at reducere pesticidforbruget. I 2014 vedtog Kommunalbestyrelsen den første handleplan, som sidenhen har gennemgået revision og politisk behandling, der er udmundet i den nuværende handleplan fra 2020.

Som følge af indsatserne i "Pesticidhandleplan for kommunalt ejede arealer" fra april 2020 har Kalundborg Kommune reduceret pesticidforbruget fra 67 liter i 2019 til 0,3 liter i 2022 (jf. bilag 2). I opgørelsen indgår mængden af Round-Up Bio (i liter handelsvare), som kommunens entreprenørservice har anvendt. De kommunalt ejede selskaber Kalundborg Havn og [adresse] oplyser desuden, at de ikke anvender pesticider. Pesticidhandleplanens fem fokusområder, herunder mål, status og potentiale, gennemgås kort nedenfor:

1. Belægninger:

*Mål*: Der udføres pesticidfri ukrudtsbekæmpelse på fortove, hvor kommunen er forpligtet til at udføre ukrudtsbekæmpelse, og på øvrige belægninger, hvor kommunen hidtil har anvendt pesticider.

*Status:*

* Pesticider er udfaset ved drift af fortove, men det er en udfordring at holde serviceniveauet på belægningerne med de nuværende ressourcer.
* Det anslås, at det nuværende materiel og den afsatte pulje på 700.000 kr. til bestillingsarbejder ikke er nok, hvis samtlige kommunale fortove skal vedligeholdes, jf. kvalitetsstandarden.
* Der er fortsat behov for at harmonisere vedligeholdelsesforpligtigelsen i by-/landzone. Harmoniseringen vil give mulighed for at færdiggøre den fortovsregistrering, der skal fungere som forvaltningsgrundlag.

*Potentiale:*Der anvendes pesticider ved enkelte nyanlæg/renoveringer af veje og cykelstier, hvor problemarter (paderok og pileurt) vurderes at kunne ødelægge vejanlægget. Der skal holdes øje med, om der udvikles nye metoder, så pesticider kan undgås.

2. Grønne områder:

*Mål**:*På de grønne områder anvendes kun pesticider i særlige tilfælde (jf. pesticidhandleplanens undtagelsessituationer), og der arbejdes på yderligere reduktion. Der søges optimeringer af alternativ ukrudtsbekæmpelse.

*Status:*Pesticider anvendes sjældent på de grønne områder. De anvendes kun, når man bekæmper invasive arter og smører stød fra træer og buske.

3. Grundvand:

*Mål:* Der må ikke sprøjtes inden for:

1. (Nitrat-)følsomme indvindingsområder
2. Vandværksboringernes 25 meter bufferzone
3. Boringsnære beskyttelsesområder (BNBO).

*Status:*Der sprøjtes i udgangspunktet ikke. Et samlet oversigtskort, der viser sammenfald mellem ovennævnte områder og kommunens arealer, er under udarbejdelse.

4. Invasive arter:

*Mål:*Anvendelsen af pesticider i forbindelse med bekæmpelse af [adresse] minimeres.

*Status:*Der anvendes pesticider til bekæmpelse af [adresse] og arter af [adresse]. Der arbejdes på at reducere forbruget ved at anvende alternative løsninger som for eksempel afdækning, opgravning og rodstikning.

5. Vidensindsamling og vidensdeling:

*Mål:*Kalundborg Kommune holder sig ajour med kompetencer, der mest effektivt understøtter den overordnede målsætning om at afvikle pesticidanvendelsen på de offentlige arealer.

*Status:*Der sker løbende ajourføring i forhold til gængs praksis.

## Økonomiske konsekvenser

Ingen økonomiske konsekvenser.